CELEX: 62016TN0207
Language: hr
Date: 2016-05-04 00:00:00
Title: Predmet T-207/16: Tužba podnesena 4. svibnja 2016. – Aristoteleio Panepistimio Thessalonikis protiv Komisije

11.7.2016   
            
            
               HR
            
            
               Službeni list Europske unije
            
            
               C 251/36
            
         Tužba podnesena 4. svibnja 2016. – Aristoteleio Panepistimio Thessalonikis protiv Komisije
   (Predmet T-207/16)
   (2016/C 251/42)
   Jezik postupka: grčki
   
      Stranke
   
   
      Tužitelj: Aristoteleio Panepistimio Thessalonikis (Thessaloniki, Grčka) (zastupnik: B. Christianòs, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku o isključenju tužitelja;
            
         
               —
            
            
               poništi odluku o prijavi i aktivaciji tužitelja u sustavu ranog upozoravanja i/ili jedinstvenom sustavu ranog otkrivanja i isključenja; i
            
         
               —
            
            
               tuženiku naloži snošenje tužiteljevih troškova.
            
         
      Tužbeni razlozi i glavni argumenti
   
   Predmetnom tužbom tužitelj kao prvo zahtijeva poništenje odluke nadležnog dužnosnika za ovjeravanje i/ili javnog naručitelja o isključenju tužitelja i, kao drugo, poništenje odluke nadležnog dužnosnika za ovjeravanje i/ili javnog naručitelja kojom je Komisija zatražila prijavu, ili je do prijave došlo, kao i aktivaciju upozorenja o isključenju u odnosu na tužitelja u sustavu ranog upozoravanja (Early Warning System) i/ili jedinstvenom sustavu ranog otkrivanja i isključenja (Early Detection and Exclusion System), kojima upravlja Europska komisija.
   Tužitelj tvrdi da pobijane akte valja poništiti iz sljedećih razloga:
   
               1.
            
            
               Kao prvo, zbog bitne povrede postupka.
            
         
               2.
            
            
               Kao drugo, zbog povrede odredaba Odluke 2014/792/EU (1) o sustavu ranog upozoravanja i odredaba Uredbe 2015/1929 (2) o jedinstvenom sustavu ranog otkrivanja i isključenja, kao i prava na saslušanje te načela proporcionalnosti.
            
         
               3.
            
            
               Kao treće, zbog povrede općih načela dobre uprave i transparentnosti.
            
         
      (1)  2014/792/EU: Odluka Komisije od 13. studenoga 2014. o sustavu ranog upozoravanja namijenjenog dužnosnicima za ovjeravanje Komisije i izvršnim agencijama (SL L 329, str. 68.).
   
      (2)  Uredba (EU, Euratom) 2015/1929 Europskog parlamenta i Vijeća od 28. listopada 2015. o izmjeni Uredbe (EU, Euratom) br. 966/2012 o financijskim pravilima koja se primjenjuju na opći proračun Unije (SL L 286, str. 1.).